Diari Oficial de la Generalitat Valenciana


Sumari del DOGV 9378, del 08-07-2022 (2022/6460)

RESOLUCIÓ de 5 de juliol de 2022, de la Sotssecretaria de la Vicepresidència i Conselleria d'Igualtat i Polítiques Inclusives, per la qual es dona publicitat al fons que finançarà els costos per al reforç de personal en centres de gestió directa dependents de les direccions generals de Diversitat Funcional i Salut Mental, d'Infància i Adolescència, i de Persones Majors, davant les mancances sorgides a conseqüència de l'emergència sanitària ocasionada per la pandèmia de la Covid-19 a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9378

Data del DOGV
:   08-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6460


Data del document
:   05-07-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 5 de juliol de 2022, de la Sotssecretaria de la Vicepresidència i Conselleria d'Igualtat i Polítiques Inclusives, per la qual es dona publicitat al fons que finançarà els costos per al reforç de personal en centres de gestió directa dependents de les direccions generals de Diversitat Funcional i Salut Mental, d'Infància i Adolescència, i de Persones Majors, davant les mancances sorgides a conseqüència de l'emergència sanitària ocasionada per la pandèmia de la Covid-19 a la Comunitat Valenciana. [2022/6460]  
En ocasió de l'emergència de salut pública ocasionada per la Covid-19, les administracions públiques, en l'àmbit de les seues competències, van adoptar a la major celeritat mesures urgents tendents a pal·liar els efectes que la pandèmia sanitària estava provocant. Aquestes mesures, en els àmbits de la Direcció General de Diversitat Funcional i Salut Mental, la Direcció General d'Infància i Adolescència i la Direcció General de Persones Majors de la Vicepresidència i Conselleria d'Igualtat i Polítiques Inclusives, es van concretar, entre altres, en contractacions temporals de personal de substitució o de reforç que garantiren el manteniment de les activitats assistencials considerades prioritàries que afecten el funcionament dels serveis socials essencials, que van ser finançades amb fons propis de la Generalitat Valenciana.  
El 23 d'abril de 2020 el Consell Europeu va confirmar un «full de ruta per a la recuperació» amb la finalitat d'atenuar les enormes pertorbacions en l'economia produïdes per la pandèmia, full de ruta que preveu un fort component d'inversió per part de la Unió Europea (d'ara en avant, UE).  
El Next Generation EU es compon de diversos programes, entre els quals figura l'Ajuda a la recuperació per a la cohesió i els territoris d'Europa (d'ara en avant REACT-EU), dissenyat per a reforçar la política de cohesió a través dels programes operatius (d'ara en avant, PO) Fons Europeu de Desenvolupament Regional (d'ara en avant, FEDER) i Fons Social Europeu (d'ara en avant, FSE) en el període 2014-2020.  
En el marc del programa REACT-EU, «Ajuda a la recuperació per a la cohesió i els territoris d'Europa», a la Comunitat Valenciana li corresponen 1.254 milions d'euros que ja s'han reflectit en els actuals programes: PO FSE CV 2014-2020, POEJ 2014-2020 i PO FEDER CV 2014-2020, amb la possibilitat de destinar recursos al Fons Europeu d'Ajuda a les Persones més Desfavorides.  
En data de 24 d'abril de 2020 va ser publicat en el Diari Oficial de la Unió Europea el Reglament (UE) 2020/558 del Parlament Europeu i del Consell de 23 d'abril de 2020, pel qual es modifiquen els reglaments (UE) núm. 1301/2013 i (UE) núm. 1303/2013, pel que fa a mesures específiques per a oferir una flexibilitat excepcional en l'ús dels fons estructurals i d'inversió europeus en resposta a l'alerta sanitària provocada pel brot de la Covid-19.  
El 28 de desembre de 2020 va ser publicat en el Boletín Oficial del Estado el Reglament (UE) 2020/2221 del Parlament Europeu i del Consell, de 23 de desembre de 2020, pel qual es modifica el Reglament (UE) núm. 1303/2013 pel que fa a la revisió específica del marc financer dels estats membres, permetent la modificació dels límits d'endeutament, la utilització de recursos addicionals i les disposicions per a la seua execució, a fi de prestar assistència per a afavorir la reparació de la crisi en el context de la pandèmia de Covid-19, les seues conseqüències socials i preparar una recuperació verda, digital i resilient de l'economia mitjançant el finançament que proporciona REACT-EU.  
  
De conformitat amb el Reglament (UE) 2020/2221 i en resposta a l'emergència sanitària causada pel brot de la Covid-19, d'acord amb les mesures específiques de flexibilitat incorporades al Reglament (UE) núm. 1303/2013 pel Reglament (UE) 2020/558, els recursos REACT-UE donaran suport a les operacions en el marc del nou objectiu temàtic «Afavorir la reparació de la crisi en el context de la pandèmia de Covid-19 i les seues conseqüències socials i preparar una recuperació verda, digital i resilient de l'economia»; la despesa d'aquestes operacions serà subvencionable des de l'1 de febrer de 2020.  
Per Decisió d'execució de la Comissió de 8 de novembre de 2021, es modifica la Decisió d'execució C (2015) 9587, per la qual s'aproven determinats elements del Programa operatiu «FSE Comunitat Valenciana 2014-2020» per al qual se sol·liciten ajudes del FSE en el marc de l'objectiu d'inversió en creixement i ocupació destinada a la Comunitat Valenciana i que es beneficien dels recursos de REACT-UE per a 2021.  
  
En aquest instrument de finançament s'integren, entre les actuacions per a ser finançades en el marc del programa REACT-EU FSE de la Comunitat Valenciana, les següents actuacions:  
«Personal de suport per a les residències gestionades per la Direcció General de Diversitat Funcional i Salut Mental de la Vicepresidència i Conselleria d'Igualtat i Polítiques Inclusives», amb òrgan gestor en la Direcció General de Diversitat Funcional i Salut Mental  
«Personal de suport per a les residències gestionades per la Direcció General d'Infància i Adolescència de la Vicepresidència i Conselleria d'Igualtat i Polítiques Inclusives», amb òrgan gestor en la Direcció General d'Infància i Adolescència  
«Personal de suport per a les residències gestionades per la Direcció General de Persones Majors de la Vicepresidència i Conselleria d'Igualtat i Polítiques Inclusives», amb òrgan gestor en la Direcció General de Persones Majors  
Vistos els antecedents exposats, els fonaments jurídics contemplats, i tenint en consideració que aquest òrgan, de conformitat amb la delegació de l'exercici de competències en matèria de gestió del personal conferida per la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria (DOGV 7736, 08.03.2016), és el component per a dictar la present resolució, resolc:  
  
  
Primer  
Comunicar que les actuacions «Personal de suport per a les residències gestionades per la Direcció General de Diversitat Funcional i Salut Mental de la Vicepresidència i Conselleria d'Igualtat i Polítiques Inclusives», «Personal de suport per a les residències gestionades per la Direcció General d'Infància i Adolescència de la Vicepresidència i Conselleria d'Igualtat i Polítiques Inclusives» i «Personal de suport per a les residències gestionades per la Direcció General de Persones Majors de la Vicepresidència i Conselleria d'Igualtat i Polítiques Inclusives» seran finançades al 100 % per l'eix REACT-EU del Programa operatiu del Fons Social Europeu de la Comunitat Valenciana 2014-2020, la qual cosa es comunica de conformitat amb les normes sobre informació, comunicació i publicitat recollides en els reglaments UE 1303/2013 i 1304/3013, del Parlament Europeu i del Consell, de disposicions comunes als fons estructurals i del Fons Social Europeu.  
  
  
Segon  
Comunicar als qui han prestat o presten serveis en llocs de les esmentades direccions generals a partir de l'1 de febrer de 2020, amb motiu de les actuacions «Personal de suport per a les residències gestionades per la Direcció General de Diversitat Funcional i Salut Mental de la Vicepresidència i Conselleria d'Igualtat i Polítiques Inclusives», «Personal de suport per a les residències gestionades per la Direcció General d'Infància i Adolescència de la Vicepresidència i Conselleria d'Igualtat i Polítiques Inclusives» i «Personal de suport per a les residències gestionades per la Direcció General de Persones Majors de la Vicepresidència i Conselleria d'Igualtat i Polítiques Inclusives», que els seus costos salarials són susceptibles de ser cofinançats per la Unió Europea de l'eix REACT-EU del Programa operatiu del Fons Social Europeu de la Comunitat Valenciana 2014-2020, com a part de la resposta de la Unió a la pandèmia de la Covid-19.  
  
València, 5 de juliol de 2022.- La vicepresidenta del Consell i consellera d'Igualtat i Polítiques Inclusives, p.d (Resolució de 29 de febrer de 2016; DOGV 7736, 08.03.2016), el sotssecretari: Daniel Mestre Cañon.